Temeljem odredbi članka 95. stavak 2. („Narodne novine“ broj 68/18, 110/18, 32/20) i članka 30. Statuta Općine Privlaka (“Službeni glasnik Zadarske županije” broj 05/18) Općinsko vijeće Općine Privlaka na svojoj 28. sjednici održanoj dana 16. travnja 2020. godine donijelo je

**ODLUKU**

**o oslobađanju obveze plaćanja komunalne naknade za poslovni prostor i građevinsko zemljište koje služi obavljanju poslovne djelatnosti na području Općine Privlaka**

Članak 1.

Ovom Odlukom utvrđuje se oslobođenje obveze plaćanja komunalne naknade za poslovni prostor i građevinsko zemljište koje služi obavljanju poslovne djelatnosti na području Općine Privlaka uslijed nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu nastalu povodom proglašenja epidemije bolesti COVID-19.

Članak 2.

Slijedom utvrđenja iz članka 1. ove Odluke, a radi ublažavanja negativnih gospodarskih posljedica uzrokovanih epidemijom oslobađaju se obveze plaćanja komunalne naknade oni poslovni prostori i građevinska zemljište koje služi obavljanju poslovne djelatnosti na području Općine Privlaka počevši od druge polovine mjeseca ožujka pa do ukidanja mjera i to za one ugostiteljske objekte i objekte svih ostalih djelatnosti koje su pogođene krizom izazvane epidemijom virusa virusa COVID – 19, te su iz istih razloga korisnici subvencije RH.

Članak 3.

Za podmirene obveze za mjesec ožujak neće se vršiti povrat sredstava, već će se izvršiti prijeboj s budućim davanjima za razdoblje nakon ukidanja mjera.

Članak 4.

Za provedbu ove Odluke zadužuje se Jedinstveni upravni odjel Općine Privlaka.

Članak 5.

Ova Odluka stupa na snagu danom donošenja, a objaviti će se u Službenom glasniku Zadarske županije.

KLASA: 363-03/20-01/01

URBROJ: 2198/28-01-20-1

Privlaka, 16. travnja 2020.g.

OPĆINSKO VIJEĆE

 Predsjednik

 Nikica Begonja